Bafana kry dubbele dosis goeie geluk | Netwerk24
Percy Tau in aksie vir Brugge teen Real Madrid in die Santiago Bernabeu-stadion.
Daar is goeie nuus vir sokkerondersteuners op die vooraand van Bafana Bafana se Mandela-uitdaagstryd teen Mali môremiddag in Port Elizabeth.
Die kans bestaan dat die span se sterdoelskieter Percy Tau wel te siene gaan wees ... op die veld en ook op televisie.
Die Suid-Afrikaanse Sokkervereniging is weer aan die praat met die SAUK en het volgens kickoff.com bevestig dat wedstryd wel uitgesaai gaan word.
Tau het las gehad van ’n enkelbesering wat hy Sondag in die eerste helfte van sy Belgiese klub Brugge se wedstryd teen Gent opgedoen het.
Hoewel hy nie in die nasionale span se oefenwedstryd teen Chippa United Donderdag gespeel het nie, is hy fiks verklaar deur die mediese span.
Dit is nou die nuwe breier Molefi Ntseki se keuse of hy Tau wil inspan. Tau het gistermiddag die eerste keer saam met die span geoefen. – Johann de Jager
Meer oor: Percy Tau | Mali | Johannesburg | Sokker | Bafana Bafana
Ntseki is amptelik Bafana-afrigter